**EELNÕU 2022/100**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | JK |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukogu | X |
| noortevolikogu | X |

**VILJANDI LINNAVOLIKOGU**

OTSUS

### 25. august 2022 nr

Nõukogude ideoloogiliste mälestusmärkide

ümberkujundamisest Viljandis

Kohaliku omavalitsuse korralduse seaduse § 6 lõike 1 alusel Viljandi Linnavolikogu

**o t s u s t a b:**

1. Algatada protsess nõukogude ajal Uueveski kalmistule maetute ümbermatmiseks Viljandi linnas asuvale ametlikule kalmistule.

2. Kujundada ümber Huntaugu ühishaua mälestuskivi, eemaldades sellelt nõukogudeaegne ideoloogiline tekst ja märgistus ning asendada see eestikeelse tekstiga ja sobiliku sümboolikaga.

3. Demonteerida Järveotsa ühishaua obelisk ning asendada see mälestuskiviga, millel on eestikeelne tekst ja sobiv sümboolika.

4. Otsuse punktides 1-3 nimetatud tegevuste teostamise tähtaeg on 31.12.2022.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Marko Tiitus

**Esitatud:** 18.07.2022

**Esitaja:** Viljandi Linnavolikogu Isamaa saadikurühm **Ettekandja:** Marko Tiitus

**Lk arv:** 2

**Hääletamine:** nõudmisel

Seletuskiri

**Nõukogude ideoloogiliste mälestusmärkide**

**ümberkujundamisest Viljandis**

1940. aasta sügisel rajas Eesti Vabariigi okupeerinud nõukogude võim Uueveskile nn vennaskalmistu, kuhu väidetavalt maeti iseseisva Eesti vastu võidelnud ja tegutsenud inimeste säilmed. Teise maailmasõja järel maeti sinna mõned nõukogude sõdurite säilmed ning kuni 1953. aastani maeti sinna veel metsavendade vastu võidelnud nõukogude repressiivorganite töötajaid.

1948. aastal püstitati sellele alale August Vommi betoonist nõukogude sõduri monument. See eemaldati 1991. aasta septembris ning kuju anti üle ja asub nüüd Eesti Ajaloomuuseumis Maarjamäel Tallinnas.

1995. aasta kevadel paigaldati sinna neutraalse tekstiga mälestuskivi. Kalmistu rajati nõukogude okupatsioonivõimu ideoloogilise objektina. See asub elamukvartali keskel kalmistu jaoks sobimatus kohas.

Huntaugu mäel asuval mälestuskivil on nõukogude ideoloogiaga valet edastav tekst ja nõukogude sümboolika.

Järveotsa monument avati 1951. aastal ja 2001. aastal paigaldati monumendile neutraalse tekstiga mälestustahvlid. Alles on aga obelisk koos nõukogude sõjasümboolikaga, mis vaenuliku ideoloogilise monumendina on sobimatu Viljandi avalikku ruumi.

(allkirjastatud digitaalselt)

Marko Tiitus

Viljandi Linnavolikogu Isamaa saadikurühma esimees